Сярэдні ярус — гэта півоні, флёксы, касачы, лілейнікі, цыбульныя — фрытылярыя, гладыёлусы, лілеі. Усе гэтыя расліны бываюць рознага колеру. Нядаўна ў краме я бачыла нават лілейнік сіняга колеру. Што датычыць аднагадовых кветак, то тут выбар увогуле неабмежаваны. Трэці ярус — кветкі ад 30 да 70 см. А падбіўку можна зрабіць прымуламі, маргарыткамі, настуркамі, петуніямі, лабеліяй. Не забудзьце і пра дробнацыбульныя — крокусы, пралескі, галантусы. Яны адкрываюць вясну.